Meid siin Nõmmel oli möödunud nädala lõpus kaks pooltõbist kahejalgset - üks täpiline ja teine nohiseva ninaga. Allergiat pole meil kummalgi varem esinenud.  Senini. Igatahes kadusid Munalaiu soolaste meretuulte käes nii täpid kui kinnine nina.    Laupäevase õhtu veetsin Karulas, Pamiiri-reisi eelviimasel koosviibimisel. Tuulik keset heinamaad, sääski ning totaalset sisemaist õhupuudust. Tulemusena ärkasin hommikul taas suu kaudu hingates. Seega: diagnoos, allergia. Ehk  perearsti sõnutsi kannatavad selleaastase kuiva kevade tõttu allergiahoogude käes ka need, kel tavaliselt selliseid muresid ei ole.